钦定古今图书集成/明伦汇编/氏族典/第298卷 > 《廖用贤尚友录》 > 姜诗
## 钦定古今图书集成/明伦汇编/氏族典/第298卷 > 《廖用贤尚友录》 > 姜诗

按《后汉书列女传》，广汉姜诗妻者，同郡庞盛之女也。
诗事母至孝，妻奉顺尢笃。母好饮江水，去舍六七里，
妻常溯流而汲。姑嗜鱼鲙，又不能独食，夫妇常力作
供鲙，呼邻母共之。舍侧忽有涌泉，味如江水，每旦辄
出双鲤鱼，常以供二母之膳。《赤眉散贼经》诗里弛兵
而过，曰：“惊大孝，必触鬼神。”时岁荒，贼乃遗诗米肉，受
而埋之。比落，蒙其安全。永平三年，察孝廉，显宗诏曰：
“大孝入朝，凡诸举者，一听平之。”由是皆拜郎中。诗寻
除江阳令，卒于官。